# Memorial Cassià Just

El Memorial Cassià Just és un guardó anual que porta el nom de Cassià Maria Just i Riba convocat per la Generalitat de Catalunya. Té per objecte reconèixer el treball de persones, entitats o institucions en favor de la construcció d'un espai comú de respecte a la llibertat religiosa, de foment del diàleg i de la relació entre les diferents confessions religioses, així com de difusió de la diversitat religiosa present a Catalunya. El guardó del Memorial Cassià Just consisteix en una obra d'art original d'una autora o autor reconeguts. El guardó es lliurarà en un acte públic presidit per la persona titular del departament competent en matèria d'afers religiosos.
Pot presentar candidatura qualsevol persona, entitat, institució o ens local, referida a persones, entitats o institucions, que hagin destacat en algun dels àmbits esmentats en la base reguladora 1, a Catalunya o a qualsevol altre país, bé per la seva trajectòria considerada globalment o per actuacions i obres concretes. Cap persona, entitat o institució no pot proposar-se a si mateixa per a l'atorgament dels guardons.

## Edicions

L'any 2010 el Govern de la Generalitat de Catalunya va crear el Memorial Cassià Just amb la voluntat de reconèixer el treball de persones, entitats o institucions en favor de la construcció d'un espai comú de respecte a la llibertat religiosa, de foment del diàleg i de la relació entre les diferents confessions religioses, així com de difusió de la diversitat religiosa present a Catalunya. El guardó consisteix en una obra d'art original d'una autora o autor reconegut.
| Edició | Any | Guardonat |
| I | 2010 | Cardenal Carlo Maria Martini |
| II | 2011 | Germana Teresa Losada Campo, com a reconeixement a la seva tasca social da favor de les persones immigrades, fundadora de la Fundació Bayt al-Thaqafa. |
| III | 2013 | Comunitat Filipense de l'Escola Nostra Senyora de Lurdes (Barcelona), per la seva aportació a la pedagogia i a l'espiritualitat. |
| IV | 2014 | Comunitat de Taizé, pel seu treball amb els joves, a favor de la reconciliació i amb perspectiva ecumènica. |
| V | 2015 | Associació UNESCO per al Diàleg Interreligiós. |
| VI | 2016 | Jean Jacques Pérennès, dominic director de la Escola Bíblica i Arqueològica de Jerusalem. |
| VIII | 2020 | Federació Internacional de l’Acció dels Cristians per l’Abolició de la Tortura (FIACAT), una entitat ecumènica que treballa per l’abolició de la tortura i la pena de mort. |
| IX | 2022 | El sacerdot caputxí Joan Botam i Casals, pel seu compromís al llarg de tota la vida en la defensa de les llibertats civils i dels drets fonamentals. |
| X | 2023 | Elisabeth Attar Lheure, pel seu compromís a favor del dret a la llibertat de pensament, de consciència, de religió, del diàleg interreligiós i interconviccional. |
| XI | 2024 | Institució Bíblica Evangèlica (IBEC), per la difusió bíblica de les esglésies i comunitats protestants de Catalunya. |

## Referències

* 1 2 «Memorial Cassià Just». Departament de Governació, Administracions Públiques i Habitatge. Generalitat de Catalunya. Arxivat de l'original el 2017-04-14. [Consulta: 13 abril 2017].
* ↑ «Memorial Cassià Just». Direcció General d'Afers Religiosos. Generalitat de Catalunya. [Consulta: 19 juliol 2024].
* ↑ «Teresa Losada, guardonada amb el II Memorial Cassià Just». Direcció General d'Afers Religiosos. Generalitat de Catalunya, 20-06-2017. [Consulta: 19 juliol 2024].
* ↑ «[7 de juliol, últim dia per presentar candidatures al Memorial Cassià Just 2015 7 de juliol, últim dia per presentar candidatures al Memorial Cassià Just 2015]». Gencat, 22-06-2015 [Consulta: 18 gener 2016].
* ↑ «La Comunitat de Taizé, guardonada amb el IV Memorial Cassià Just». Gencat. Generalitat de Catalunya. Arxivat de l'original el 13 de desembre 2014. [Consulta: 12 desembre 2014].
* ↑ «El V Memorial Cassià Just serà lliurat el 8 d'octubre». Gencat, 29-09-2015 [Consulta: 17 febrer 2017]. Arxivat 18 de febrer 2017 a Wayback Machine.
* ↑ «VI Memorial Cassià Just per al dominic Jean Jacques Pérennès». Departament de Governació, Administracions Públiques i Habitatge. Arxivat de l'original el 2017-04-14. [Consulta: 13 abril 2017].
* ↑ «Le P. Jean-Jacques Pérennès serait nommé directeur de l'Ecole biblique de Jérusalem». La Croix, 28-05-2015 [Consulta: 13 abril 2017].
* ↑ «El Memorial Cassià Just reconeix el compromís cristià amb els Drets Humans». Catalunya Religió, 09-12-2021. [Consulta: 19 juliol 2024].
* ↑ «El sacerdot caputxí Joan Botam, de les Borges, guardonat amb el 9è Memorial Cassià Just | Notícies». SomGarrigues, 07-10-2022. [Consulta: 19 juliol 2024].
* ↑ «El Govern de Catalunya reconeix a Elisabeth Attar Lheure amb el 10è Memorial Cassià Just | Comunidad Baháí de Barcelona». Bahá’ís de Barcelona, 22-11-2023. [Consulta: 19 juliol 2024].
* ↑ Guimerà, A. «Catalans i protestants: el doble reconeixement del Memorial Cassià Just». Catalunya Religió, 19-07-2024. [Consulta: 19 juliol 2024].